
DR.31.3.2006 3 

 

 Sebagai panduan bagi perjalanan seterusnya, kerajaan telah menggubal dan akan 
melaksanakan misi nasional, satu rangka kerja bagi agenda pembangunan negara dengan 
menggariskan langkah-langkah utama yang harus diambil bagi tempoh 15 tahun akan 
datang.  Misi nasional akan menumpukan usaha negara kepada bidang-bidang utama yang 
akan membawa kepada pencapaian Wawasan 2020. Bidang-bidang utama ini meliputi 
keupayaan negara untuk bersaing di peringkat global, pembangunan modal insan, integrasi 
nasional, hubungan antara kaum, pengagihan pendapatan dan kekayaan serta mutu hidup 
rakyat. 

 Dengan menumpukan usaha kepada bidang-bidang tersebut, kita dapat 
memperoleh hasil lebih baik dan impak pembangunan lebih ketara, insya-Allah. Misi 
Nasional yang dirangka merangkumi lima teras utama: 

Teras Pertama:  Meningkatkan nilai tambah dalam ekonomi negara.  
Melalui teras ini kerajaan menyasarkan untuk meningkatkan nilai tambah 
sektor ekonomi sedia ada serta mewujudkan aktiviti berasaskan 
pengetahuan dan peluang pekerjaan dalam bidang ICT, bioteknologi, 
nanoteknologi dan perkhidmatan.  Di samping itu, kerajaan akan turut 
mewujudkan persekitaran kondusif bagi sektor swasta menerajui 
pembangunan ekonomi negeri. 

Teras Kedua:  Meningkatkan keupayaan pengetahuan kreativiti, dan 
inovasi negara serta memupuk ‘minda kelas pertama’.  Kejayaan masa 
hadapan bergantung kepada mutu modal insan yang dimiliki, bukan 
sahaja dari segi intelek tetapi juga keperibadian.  Sejajar dengan teras ini, 
kerajaan akan melaksanakan usaha penambahbaikan sistem pendidikan 
negara secara menyeluruh dari peringkat prasekolah hinggalah ke 
peringkat tinggi dan vokasional.  Persekitaran yang menggalakkan akan 
diwujudkan untuk menjana lebih banyak usaha penyelidikan dan 
pembangunan (R&amp;D).  Pada masa yang sama penekanan akan diberi 
kepada usaha memupuk masyarakat berbudaya dan memiliki kekuatan 
moral. 

Teras Ketiga:  Menangani masalah ketidaksamaan sosioekonomi secara 
membina dan produktif.  Kerajaan mendukung matlamat untuk membasmi 
kemiskinan, menjana pembangunan lebih seimbang serta memastikan 
manfaat pembangunan dinikmati rakyat secara adil dan saksama. 

Teras Keempat: Meningkatkan tahap dan kemapanan kualiti hidup.  
Kerajaan akan terus menyediakan keperluan asas seperti air, tenaga, 
perumahan, pengangkutan dan kemudahan lain namun penekanan harus 
diberikan kepada usaha menangani isu-isu berhubung penyenggaraan,  
penaiktarafan dan keberkesanan penggunaan sumber. 

Teras Kelima: Pengukuhan keupayaan institusi dan pelaksanaan 
negara. Kejayaan perancangan terletak kepada keupayaan untuk 
melaksana. Untuk itu, kerajaan komited menambah baik sistem 
penyampaian perkhidmatan awam di semua peringkat.  Di samping itu, 
kerajaan juga akan menangani isu-isu berhubung rasuah dan integriti di 
dalam sektor awam dan swasta mahupun di kalangan masyarakat umum. 

Tuan Yang di-Pertua, Rancangan Malaysia Kesembilan adalah rancangan lima 
tahun pertama daripada tiga rancangan lima tahun yang akan memacu misi nasional ke 
arah mencapai Wawasan 2020.  Rancangan ini merupakan kesinambungan perancangan 
kerajaan membentuk sebuah negara yang maju ekonominya, seimbang pembangunan 
sosialnya.  Memiliki warga yang bersatu padu, berbudaya, berpekerti mulia, berkemahiran, 
berfikiran maju dan berpandangan jauh. 

Sesungguhnya bagi melaksanakan Rancangan Malaysia Kesembilan kita perlu 
melipatgandakan usaha menggarap kejayaan lebih unggul demi membina tamadun bangsa 
dan menjulang martabat negara. Kerajaan akan memastikan bahawa kedudukan mikro 
ekonomi negara kekal stabil supaya usaha-usaha pembangunan dapat berlangsung secara 
lancar lagi berkesan.  Kita akan memastikan bahawa tekanan inflasi sentiasa terkawal. 



Sebagai panduan bagi perjalanan seterusnya, kerajaan telah menggubal dan akan melaksanakan misi nasional, satu rangka kerja bagi agenda pembangunan negara dengan menggariskan langkah-langkah utama yang harus diambil bagi tempoh 15 tahun akan datang. Misi nasional akan menumpukan usaha negara kepada bidang-bidang utama yang akan membawa kepada pencapaian Wawasan 2020. Bidang-bidang utama ini meliputi keupayaan negara untuk bersaing di peringkat global, pembangunan modal insan, integrasi nasional, hubungan antara kaum, pengagihan pendapatan dan kekayaan serta mutu hidup rakyat. Dengan menumpukan usaha kepada bidang-bidang tersebut, kita dapat memperoleh hasil lebih baik dan impak pembangunan lebih ketara, insya-Allah. Misi Nasional yang dirangka merangkumi lima teras utama: Teras Pertama: Meningkatkan nilai tambah dalam ekonomi negara. Melalui teras ini kerajaan menyasarkan untuk meningkatkan nilai tambah sektor ekonomi sedia ada serta mewujudkan aktiviti berasaskan pengetahuan dan peluang pekerjaan dalam bidang ICT, bioteknologi, nanoteknologi dan perkhidmatan. Di samping itu, kerajaan akan turut mewujudkan persekitaran kondusif bagi sektor swasta menerajui pembangunan ekonomi negeri. Teras Kedua: Meningkatkan keupayaan pengetahuan kreativiti, dan inovasi negara serta memupuk 'minda kelas pertama'. Kejayaan masa hadapan bergantung kepada mutu modal insan yang dimiliki, bukan sahaja dari segi intelek tetapi juga keperibadian. Sejajar dengan teras ini, kerajaan akan melaksanakan usaha penambahbaikan sistem pendidikan negara secara menyeluruh dari peringkat prasekolah hinggalah ke peringkat tinggi dan vokasional. Persekitaran yang menggalakkan akan diwujudkan untuk menjana lebih banyak usaha penyelidikan dan pembangunan (R&D). Pada masa yang sama penekanan akan diberi kepada usaha memupuk masyarakat berbudaya dan memiliki kekuatan moral. Teras Ketiga: Menangani masalah ketidaksamaan sosioekonomi secara membina dan produktif. Kerajaan mendukung matlamat untuk membasmi kemiskinan, menjana pembangunan lebih seimbang serta memastikan manfaat pembangunan dinikmati rakyat secara adil dan saksama. Teras Keempat: Meningkatkan tahap dan kemapanan kualiti hidup. Kerajaan akan terus menyediakan keperluan asas seperti air, tenaga, perumahan, pengangkutan dan kemudahan lain namun penekanan harus diberikan kepada usaha menangani isu-isu berhubung penyenggaraan, penaiktarafan dan keberkesanan penggunaan sumber. Teras Kelima: Pengukuhan keupayaan institusi dan pelaksanaan negara. Kejayaan perancangan terletak kepada keupayaan untuk melaksana. Untuk itu, kerajaan komited menambah baik sistem penyampaian perkhidmatan awam di semua peringkat. Di samping itu, kerajaan juga akan menangani isu-isu berhubung rasuah dan integriti di dalam sektor awam dan swasta mahupun di kalangan masyarakat umum. Tuan Yang di-Pertua, Rancangan Malaysia Kesembilan adalah rancangan lima tahun pertama daripada tiga rancangan lima tahun yang akan memacu misi nasional ke arah mencapai Wawasan 2020. Rancangan ini merupakan kesinambungan perancangan kerajaan membentuk sebuah negara yang maju ekonominya, seimbang pembangunan sosialnya. Memiliki warga yang bersatu padu, berbudaya, berpekerti mulia, berkemahiran, berfikiran maju dan berpandangan jauh. Sesungguhnya bagi melaksanakan Rancangan Malaysia Kesembilan kita perlu melipatgandakan usaha menggarap kejayaan lebih unggul demi membina tamadun bangsa dan menjulang martabat negara. Kerajaan akan memastikan bahawa kedudukan mikro ekonomi negara kekal stabil supaya usaha-usaha pembangunan dapat berlangsung secara lancar lagi berkesan. Kita akan memastikan bahawa tekanan inflasi sentiasa terkawal.